રાજકોટથી ૭૦ કિલોમીટર દૂર આવેલા જેતપુરનો આ સાડી ઉદ્યોગ પાંચ દાયકા કરતાં જૂનો છે. જેતપુર આસપાસના સમગ્ર વિસ્તારની ઈકોનોમી આ ઉદ્યોગને આભારી છે. આ ઉદ્યોગની શરૂઆત થઈ ત્યારે કારખાનામાં કારીગરો ટેબલ પર બ્લોક સિસ્ટમથી સાડી પ્રિન્ટ કરતાં હતા. સાડી ઉદ્યોગ સાથે વર્ષોથી સંકળાયેલા કેમિકલ એન્જિનિયર પ્રીતેશ શાહ કરે છે, “સાડી ઉદ્યોગે સમય સાથે પૂરતાં કદમ ઉઠાવ્યાં છે. બ્લોક સિસ્ટમ પછી સ્ક્રીન પ્રિન્ટ અને હવે ઓટોમેટિક મશીનથી સાડીઓ પ્રિન્ટ કરવામાં આવે છે. હવે તો આધુનિક મશીનો આવી ગયાં હોવાથી માલની સાથે પર્યાવરણીય ગુણવત્તા પણ જળવાઈ રહે છે.”